 Iléẹjọ: Ọjọ mérìnlá ló yẹ kí Omo-Agege fi jókòó sílé Ileegbimọ aṣofin fi ẹsun kan an wipe oun lo dari awọn janduku to gbe ọpa asẹ ile lọ. Onídàjọ Nnamdi Dimgba, tó gbé ìdájọ nàá kalẹ lỌjọbọ sọ pé, ìgbésẹ àwọn aṣòfin nàá kò bá òfin mu. Ìwé ìròyìn The Punch jábọ pé, Onídàjọ Dimgba ní bí ó tilẹ jẹ pé ìlé aṣòfin ní agbára láti bá ọmọ ilé tó bá ṣìwà hù wí, ó ní, ọnà tí wọn gbé ọrọ Omo-Agege gbà lòdì sófin, tó sì tún jẹ ìwà àrínfín sí ilé ẹjọ. Àwọn iròyin tì ẹ leè ní ìfẹ síí: Iléẹjọ fi kun pé àkọsílẹ ìgbìmọ ilé aṣòfin tó wà fún ìhùwàsí, tó gba àwọn aṣòfin nímọràn láti lé Omo-Agege lọ sílé, jẹ kó di mímọ pé, wọn bá a wí nítorí pé ó pe ẹjọ tako ilé aṣòfin lẹyìn tó tọrọ àforíjì lọwọ ilé fún ẹsùn tí wọn fi kàn án. Adájọ ní ilé ṣègbè pé ó gba Dino Melaye láàyè láti kópa níbi ìjókòó ilé Ó fi kun pé, kò yẹ kí wọn da a dúró ju ọjọ mẹrìnlá lọ gẹgẹ bí òfin ilé ṣe là á kalẹ, ká ti ẹ ní wọn gbe e gba ọnà tó tọ. Ẹwẹ, nínú ìdájọ náà, adájọ ní ilé ṣègbè fún bí ó ṣe fàáyè gba Aṣòfin Dino Melaye, tó pe ẹjọ tako Omo-Agege láti ma kópa níbi ìjókòó ilé. Dimgba ti wá pa á láṣẹ pé, kí wọn gba Omo-Agege padà sílé lọgán, kí wọn sì san gbogbo àjẹmọnú, tó fi mọ owó oṣù tó tọ si lásìkò tó fi lọ rọọkún nílé. Adájọ ní kí wọn sì san gbogbo àjẹmọnú, tó fi mọ owó oṣù tó tọ si lásìkò tó fi lọ rọọkún nílé. Lọjọ kẹtàlá, oṣù Kẹrin ni ilé aṣòfin ní kó lọ rọọkún nílé fún àádọrùn ún ọjọ nítorí ọrọ tó sọ lórí àtúnṣe sí òfin ètò ìdìbò ọdún 2010, èyí tí wọn fi n pè fún àtuntò ìbò gbogbo-gbòò, pé Ààrẹ Muhammadu Buhari ni ìgbésẹ nàá dojú kọ. Ọjọ kejìdínlógún, oṣù Kẹrin nínú àtẹjáde kan lórí ìsẹlẹ jíjí ọpá àṣẹ ilé gbé, ni ilé asòfin àgbà fi ẹsùn kan Ovie Omo-Agege pé òun ló kó àwọn jàndùkú sòdí láti gbé ọpá àṣẹ nàá. : Ilé ẹjọ gíga ìjọba àpapọ tó wà ní ìlú Abuj,a ti wọgi lé àṣẹ lọ gbélé rẹ, tí ilé ìgbìmọ aṣòfin àgbà pa fún Aṣòfin Ovie Omo-Agege. 